**PREKių IR PASLAUGŲ VIEŠOJO PIRKIMO-PARDAVIMO SUTARTIS NR. \_\_\_\_\_\_\_\_\_**

(PU-12920/24) [ITP24] Krovininiai automobiliai (N2 klasės) su dviguba kabina

2024 m. \_\_\_\_\_\_\_\_\_ d.

Kaunas

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama pareigos, vardas, pavardė, veikiančio (-ios) pagal atstovavimo pagrindas, toliau sutartyje vadinamas **Pirkėju,**

ir

**Pardavėjo pavadinimas**, buveinės adresas buveinės adresas*,* juridinio asmens kodas juridinio asmens kodas, atstovaujamas (-a) pareigos, vardas, pavardė, veikiančio (-ios) pagal atstovavimo pagrindas*,* toliau sutartyje vadinamas **Pardavėju**,

toliau sutartyje **Pirkėjas** ir **Pardavėjas** kartu vadinami **Šalimis**, atskirai – **Šalimi**, susitarė ir sudarė šią prekių ir paslaugų viešojo pirkimo-pardavimo sutartį (toliau – **Sutartis**):

1. **SUTARTIES OBJEKTAS**
   1. Šia Sutartimi Pardavėjas įsipareigoja parduoti Pirkėjui prekes (toliau – **Prekės**) ir suteikti paslaugas (toliau – **Paslaugos**), nurodytas Sutarties priede „Techninė specifikacija“, o Pirkėjas įsipareigoja Prekes bei Paslaugas priimti ir sumokėti už jas Sutartyje numatytomis sąlygomis ir tvarka.
   2. Reikalavimai Prekėms ir Paslaugoms aprašyti Sutarties priede „Techninė specifikacija“.
   3. Šiai Sutarčiai priskirtini BVPŽ kodai: 34144750-0
   4. Sutartis sudaryta viešojo pirkimo (PU-12920/24) [ITP24] Krovininiai automobiliai (N2 klasės) su dviguba kabina, Nr. pirkimo numerį pagrindu (toliau – **Pirkimas**).
2. **KAINA IR SUTARTIES VERTĖ**
   1. Bendra Sutarties vertė be PVM yra vertė skaičiais EUR (vertė žodžiais). 21% (dvidešimt vieno procento) PVM sudaro PVM vertė skaičiais EUR (vertė žodžiais). Bendra Sutarties vertė su PVM – vertė skaičiais EUR (vertė žodžiais). Bendrą Sutarties vertę sudaro:
      1. Įsigyjamų Prekių vertė - vertė skaičiais EUR (vertė žodžiais) be PVM.
      2. Įsigyjamų Paslaugų vertė - vertė skaičiais EUR (vertė žodžiais ) be PVM.
   2. Šiai Sutarčiai taikoma Mišri kainodara (Prekėms - Choose an item., Paslaugoms - Choose an item.) nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“ kuri detalizuota šioje Sutartyje ir (ar) Sutarties priede „Techninė specifikacija“.

* 1. Paslaugų Įkainiai Sutarties galiojimo laikotarpiu gali būti peržiūrima (-i) Sutarties priede „Paslaugų Kainos/Įkainių perskaičiavimo tvarka“ nustatyta tvarka.

Prekių Kaina Sutarties galiojimo laikotarpiu gali būti peržiūrima (-i) Sutarties priede „Prekių Kainos/Įkainių perskaičiavimo tvarka“ nustatyta tvarka.

* 1. Jeigu Sutarties galiojimo metu pasikeitus teisės aktams pasikeistų pridėtinės vertės mokesčio dydis, pasiūlymo kaina (Sutarties kaina) be PVM, kuri buvo nurodyta pateiktame pasiūlyme, dėl to nebus keičiama, t. y., Pirkėjas mokės Pardavėjui už tinkamai pagal Sutartį pateiktas Prekes ir/ar Paslaugas kainą, kuri bus lygi sumai, gautai prie Sutartyje nurodytos Prekių ir/ar Paslaugos kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
  2. Pardavėjas prisiima visą riziką dėl to, kad ne nuo Pirkėjo priklausančių aplinkybių padidės su Sutartimi ir (ar) Sutarties vykdymu susijusios išlaidos ir Pardavėjui Sutarties ir (ar) konkrečių užsakymų vykdymas taps sudėtingesnis (Pardavėjui padidės įsipareigojimų vykdymo kaina). Sutarties vertė jokiais atvejais nebus keičiama (išskyrus Sutartyje ar Lietuvos Respublikos viešųjų pirkimų įstatymo (toliau – VPĮ) 89 str. numatytus atvejus). Įsipareigojimų vykdymo kainos padidėjimas nesuteikia Pardavėjui teisės sustabdyti Sutarties vykdymo ar atsisakyti Sutarties šiuo pagrindu.

1. **ATSISKAITYMO TVARKA**
   1. Pardavėjas įsipareigoja pateikti Pirkėjui PVM sąskaitą-faktūrą per 4 (keturias) darbo dienas nuo Prekių perdavimo-priėmimo akto, važtaraščio arba lygiaverčio dokumento (toliau bendrai – Perdavimo-priėmimo aktas) pasirašymo dienos, Paslaugų teikimo atveju – per 4 (keturias) darbo dienas nuo suteiktų paslaugų momento, vykdant Paslaugų teikimą pagal iš anksto suderintą užsakymą, bet abiem atvejais ne vėliau kaip sekančio mėnesio ketvirtą darbo dieną. Pardavėjas turi užtikrinti, jog PVM sąskaitą-faktūrą Pirkėjas gautų per informacinę sistemą „SABIS“. Tais atvejais, kai Prekių perdavimas grindžiamas Prekių Perdavimo-priėmimo aktu, Pardavėjas šiuos pasirašytus dokumentus (išskyrus krovinio važtaraščius) per informacinę sistemą „SABIS“  privalo pateikti kartu su PVM sąskaita-faktūra.
   2. Pardavėjas pateiktoje PVM sąskaitoje-faktūroje privalo nurodyti atsakingą Pirkėjo kelių tarnybą (struktūrinį vienetą), Sutarties sudarymo datą bei Pirkėjo suteiktą Sutarties numerį. Paslaugų teikimo atveju – PVM sąskaitoje-faktūroje turi būti aiškiai detalizuota kokios Paslaugos buvo suteiktos, kokios detalės, tepalai ar kitos reikiamos dalys (medžiagos) buvo naudotos, jų kiekis, įkainis, Paslaugų teikimo faktinis laikas (dirbtos valandos), atsakinga Pirkėjo kelių tarnyba (struktūrinis vienetas), Sutarties sudarymo data bei Pirkėjo suteiktas Sutarties numeris.
   3. Pirkėjas atsiskaito už pristatytas kokybiškas Prekes ir suteiktas Paslaugas ne vėliau kaip per 30 (trisdešimt) kalendorinių dienų nuo Pardavėjo Sutartyje numatyta tvarka, sistemoje „SABIS“ gautos ir patvirtintos PVM sąskaitos-faktūros dienos.
   4. Pardavėjui nesilaikant PVM sąskaitos-faktūros pateikimo terminų ir tvarkos, numatytos šioje Sutartyje ir (ar) teisės aktuose, gali būti sulaikomi mokėjimai. Toks mokėjimų sulaikymas nėra laikomas Sutarties sąlygų pažeidimu (t. y. nėra skaičiuojami delspinigiai).
   5. Pardavėjas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Pirkėjui pagal šią Sutartį. Pardavėjas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Pardavėjas, sudaręs faktoringo sutartį su finansuotoju, privalo nedelsiant raštu informuoti apie tai Pirkėją ir pateikti faktoringo sutarties kopiją arba išrašą, o, pateikdamas sąskaitą Pirkėjui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Pardavėjui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Pardavėjas.
2. **ŠALIŲ ĮSIPAREIGOJIMAI IR ATSAKOMYBĖ**
   1. Prekės turi būti pristatytos ne vėliau kaip per kalendorinių dienų nuo Sutarties įsigaliojimo dienos.
   2. Paslaugos turi būti suteiktos ne vėliau kaip per 48 val. nuo Paslaugos užsakymo el. paštu, prieš tai Šalims aptarus Prekės buvimo vietą ir Paslaugų apimtis, priklausomai nuo ridos ir/ar darbo valandų.
   3. Pardavėjas įsipareigoja pristatyti Prekes Pirkėjui savo lėšomis adresu, nurodytu Sutarties priede „Techninė specifikacija“.

* 1. Pardavėjas Prekės pristatymo metu, bet ne vėliau negu Pirkėjas pradeda eksploatuoti Prekę, privalo atlikti Prekės eksploatacijos ir techninius mokymus, kaip tai numatyta Sutarties priede „Techninė specifikacija“.
  2. Prekės turi būti naujos, kokybiškos bei atitikti tokioms prekėms taikomus reikalavimus. Riboto galiojimo Prekės ar Prekės, kurioms yra nustatyti specialūs komplektiškumo, transportavimo, laikymo ar sudėties reikalavimai, turi atitikti visus tos rūšies Prekėms nustatytus reikalavimus. Nustačius, jog Prekės neatitinka joms keliamų reikalavimų, patikrinimo išlaidos tenka Pardavėjui.
  3. Kai nustatoma, jog Pardavėjas pristatė netinkamas (Sutarties sąlygų neatitinkančias) Prekes, Pardavėjas atlygina visas Pirkėjo dėl to patirtas išlaidas (įskaitant kompensaciją už atliktus tyrimus ar Pirkėjui trečiųjų asmenų pritaikytas pinigines išskaitas ir baudas). Pirkėjas turi teisę nepriimti netinkamos kokybės Prekių. Pirkėjas turi teisę reikalauti Pardavėjo pakeisti ar atsiimti Prekes ir po Prekių Perdavimo-priėmimo momento jeigu vėliau nustatoma, jog Prekės neatitinka joms keliamų reikalavimų. Atgal netinkamas (Sutarties sąlygų neatitinkančias) Prekes Pardavėjas pasiima savo lėšomis. Pardavėjas turi saugoti Prekes ir apmokėti visas su tuo susijusias išlaidas iki to momento, kol Pirkėjas priima Prekes. Prekės yra laikomos priimtos Perdavimo-priėmimo akto pasirašymo dieną.
  4. Jeigu Prekių perdavimo metu nustatoma Prekių trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Pirkėjui naudotis Prekėmis pagal paskirtį (toliau – neesminiai trūkumai), Pirkėjas privalo priimti Prekes su išlygomis, Prekių perdavimo-priėmimo akte nurodyti neesminius trūkumus ir nustatyti protingus terminus Tiekėjui pašalinti Prekių neesminius trūkumus. Pardavėjas privalo pašalinti Prekių neesminius trūkumus per Pirkėjo nurodytus protingus technologiškai pagrįstus terminus. Jeigu Pardavėjas praleidžia Prekių neesminių trūkumų pašalinimo terminus, taikomos Sutarties 4.17. punkte nustatytos sąlygos.
  5. Prekių ar jų dalies pristatymas įforminamas Prekių ar jų dalies Perdavimo-priėmimo aktu, kurį (dviem egzemplioriais) pasirašo Pirkėjo ir Pardavėjo atstovai.
  6. Paslaugų ar jų dalies suteikimas įforminamas suteiktų Paslaugų perdavimo-priėmimo aktu, kurį (dviem egzemplioriais) pasirašo Pirkėjo ir Pardavėjo atstovai.
  7. Atsakomybė dėl Prekių atsitiktinio žuvimo ar praradimo pereina Pirkėjui nuo Prekių Perdavimo-priėmimo akto pasirašymo momento. Pirkėjas gali atsisakyti pasirašyti Perdavimo-priėmimo aktą, jei Prekių priėmimo ir pirminės apžiūros metu paaiškėja, kad Prekės neatitinka Sutarties reikalavimų, nėra tinkamai paženklintos ar sukomplektuotos, taip pat jei nėra visų Prekių kokybę, specifikaciją ar garantinį laikotarpį patvirtinančių dokumentų. Tokiu atveju Pirkėjas gali nepriimti Prekių.
  8. Pirkėjui nepriėmus Prekių ar vėliau paaiškėjus Prekių neatitikimui Sutartyje, Sutarties prieduose ar teisės aktuose nurodytiems kriterijams, Pardavėjas įsipareigoja pakeisti nekokybiškas ar netinkamas Prekes kokybiškomis ir atitinkančiomis Sutarties sąlygas Prekėmis ne vėliau kaip per 5 (penkias) darbo dienasnuo pranešimo dėl neatitinkančių Sutarties sąlygų Prekių gavimo dienos. Pardavėjas savo lėšomis užtikrina netinkamų Prekių pakeitimą tinkamomis per Sutartyje nustatytą terminą ir atlygina Pirkėjo patirtus nuostolius dėl nekokybiškų Prekių pateikimo.
  9. Kartu su Prekėmis Pirkėjui yra perduodami kokybės, tame tarpe, eksploatacijos ir darbų saugos instrukcijos, elektrinės ir hidraulinės sistemų schemos, atsarginių dalių katalogai, EB atitikties deklaracija bei Prekių specifikaciją nurodantys dokumentai. Jei su įsigyjamomis Prekėmis turi būti pateikta naudojimo jomis instrukcija ar saugos duomenų lapai, Pardavėjas juos pateikia lietuvių kalba.
  10. Jei Prekių gamintojas nebegamina Tiekėjo pasiūlyme nurodyto modelio Prekių ar jų dalies arba yra kitos nuo Pardavėjo nepriklausančios aplinkybės, dėl kurių Pardavėjas negali pristatyti nurodyto modelio ar gamintojo Prekės ar jų dalies ir Pardavėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Pardavėjas gali perduoti Pirkėjui to paties gamintojo kito modelio prekę ar jų dalį arba kito gamintojo prekę ar jų dalį, atitinkančią Sutarties priede „Techninė specifikacija“ nurodytus reikalavimus ir ne prastesnės, nei Pardavėjo pasiūlyme nurodytos kokybės. Jeigu Pirkimo procedūrų metu Pardavėjas buvo pateikęs Prekių pavyzdžius, tokiu atveju, Prekės turi būti ne prastesnės kokybės nei pavyzdžiai. Šios Prekės ar jų dalis turi būti pristatytos už ne didesnę nei Pardavėjo pasiūlyme nurodytą kainą. Norėdamas pasinaudoti šiuo Sutarties punktu, Pardavėjas turi raštu kreiptis į Pirkėją ir gauti jo rašytinį sutikimą.
  11. Pirkėjas turi teisę sulaikyti bet kokius mokėjimus pagal šią Sutartį, jeigu Pardavėjas nesuteikia Sutartyje numatytų Paslaugų (arba jų dalies) pagal iš anksto tarp Šalių suderintą Paslaugų teikimo užsakymą arba jas suteikia nekokybiškai, arba nepašalina suteiktų Paslaugų trūkumų.
  12. Laiku nesuteikęs Paslaugų ar jų dalies, tai yra pažeidęs terminą daugiau kaip vieną dieną nuo Paslaugų (ar jų dalies) suteikimo termino pabaigos, Pardavėjas moka Pirkėjui 0,05 (penkių šimtųjų procento) % dydžio delspinigius nuo nesuteiktų Paslaugų vertės už kiekvieną uždelstą dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Pardavėjui vėluojant suteikti ar ištaisyti Paslaugas daugiau nei 5 (penkias) darbo dienas, Pirkėjas turi teisę apie tai iš anksto pranešus Pardavėjui, pirkti Paslaugas iš kito tiekėjo ir reikalauti tiesioginių nuostolių atlyginimo, įskaitant, bet neapsiribojant, kainų skirtumo, susidarančio Užsakovui įsigyjant trūkstamas Paslaugas iš trečiųjų asmenų ar išlaidas, susidariusias Pirkėjui ištaisant Paslaugų trūkumus. Atitinkamai, Pirkėjas turi teisę nutraukti šią Sutartį, Sutarties 8.3. punkte numatyta tvarka.
  13. Jeigu Pirkėjas nesumoka už laiku pristatytas, kokybiškas ir atitinkančias Sutarties sąlygas Prekes, Pardavėjas turi teisę reikalauti iš Pirkėjo 0,05 % (penkių šimtųjų procento) dydžio delspinigių už kiekvieną uždelstą atsiskaityti dieną. Delspinigiai skaičiuojami nuo vėluojamos sumokėti sumos.
  14. Jeigu Pardavėjas vėluoja pristatyti Prekes ar pakeisti netinkamas Prekes tinkamomis, Pardavėjas moka 0,05 % (penkių šimtųjų procento) dydžio delspinigių nuo vėluojamų pristatyti Prekių ir (ar) pakeisti netinkamų Prekių tinkamomis vertės už kiekvieną uždelstą pristatyti (pakeisti) Prekes dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Delspinigiai skaičiuojami nuo vėluojamų pristatyti ar pakeisti Prekių vertės. Pardavėjui vėluojant pristatyti (pakeisti) Prekes daugiau nei 5 (penkias) darbo dienas, Pirkėjas turi teisę, apie tai iš anksto pranešęs Pardavėjui, pirkti Prekes iš kito pardavėjo ir reikalauti tiesioginių nuostolių atlyginimo, įskaitant, bet neapsiribojant kainų skirtumo, susidarančio Pirkėjui įsigyjant trūkstamas Prekes iš trečiųjų asmenų ar išlaidų, susidariusių Pirkėjui ištaisant Prekių trūkumus. Atitinkamai, Pirkėjas turi teisę nutraukti šią Sutartį, Sutarties 8.3 punkte numatyta tvarka arba sumažinti Sutarties kainą, vėluojamų pristatyti ar pakeisti Prekių verte.
  15. Pardavėjas neturi teisės vienašališkai keisti Prekių kainos ir/ar Paslaugų įkainio, išskyrus Sutarties 2.3. punkte numatytą atvejį. Pardavėjui vienašališkai pakeitus Prekių kainą ir/ar Paslaugų įkainį, Pirkėjas turi teisę nutraukti Sutartį įspėjęs Pardavėją per 5 (penkias) darbo dienas nuo sužinojimo apie Prekių kainos ir/ar Paslaugų įkainio pakeitimą ir reikalauti iš Pardavėjo tiesioginių nuostolių atlyginimo, o Pardavėjas privalo sumokėti Pirkėjui 5 (penkių) % dydžio baudą nuo Sutarties vertės.
  16. Pardavėjas patvirtina, kad turi visas licencijas ir leidimus parduoti ir gabenti Prekes, teikti kvalifikuotas Paslaugas, bei kad Prekės yra sertifikuotos ir licencijuotos teisės aktų nustatyta tvarka. Pardavėjas taip pat patvirtina, kad Prekės jam priklauso nuosavybės teise, nėra įkeistos ar kitaip apsunkintos bei tretieji asmenys Sutarties pasirašymo dieną neturi jokių teisių ar pretenzijų į Prekes.
  17. Prekei suteikiama garantija (mėnesiais arba metais) garantija. Garantinis terminas pradedamas skaičiuoti nuo Perdavimo-priėmimo akto pasirašymo dienos. Garantinis terminas visoms pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos. Garantinio laikotarpio metu Pardavėjas privalo nemokamai šalinti gedimus arba sugedusias Prekes ar jų dalis pakeisti ekvivalentiškomis ne vėliau kaip per 48 val. valandas nuo pranešimo apie gedimą gavimo momento. Nurodytas terminas esant Pardavėjo nurodytoms pagrįstoms aplinkybėms Šalių bendru susitarimu gali būti pratęstas. Pardavėjas apmoka visas su garantiniu remontu susijusias išlaidas. Jeigu Pardavėjas vėluoja ištaisyti defektus arba pristatyti naujas Prekes, jis moka Pirkėjui 0,05 % (penkių šimtųjų procento) dydžio delspinigius už kiekvieną uždelstą dieną nuo vėluojamų sutaisyti ar pakeisti Prekių vertės. Jeigu Pardavėjas per nurodytą terminą nepašalina gedimų arba nepakeičia sugedusių Prekių, Pirkėjas turi teisę pašalinti Prekių trūkumus savo jėgomis ir savo sąskaita, o Pardavėjas įsipareigoja atlyginti visas Pirkėjo dėl to patirtas išlaidas bei nuostolius.
  18. Prieš pasibaigiant Prekių garantiniam laikotarpiui Pirkėjui paprašius, Pardavėjas atlieka Prekių išsamų techninio stovio patikrinimą, savo sąskaita ir po patikrinimo pašalina  techninio stovio neatitikimus ar Prekių gedimus, kuriems taikoma garantija.
  19. Pardavėjas įsipareigoja nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo.
  20. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius.
  21. Pardavėjas įsipareigoja laikytis nesąžiningos konkurencijos veiksmų draudimo ir nevykdyti veiksmų, kurie prieštarauja ūkinės veiklos sąžiningai praktikai bei geriems papročiams, kai tokie veiksmai gali pakenkti kitos Šalies galimybėms konkuruoti, įskaitant siūlymą Pirkėjo darbuotojams nutraukti darbo sutartį ar nevykdyti visų ar dalies savo darbo pareigų siekiant naudos sau ar padarant žalą Pirkėjui.
  22. Pardavėjas įsipareigoja užtikrinti, jog jo darbuotojai ir (ar) jo pasitelkti tretieji asmenys, vykdydami sutartinius įsipareigojimus Pirkėjo teritorijoje, dėvėtų skiriamuosius spec. drabužius (aprangą) bei reikiamas apsaugos priemones ir laikytųsi Pirkėjo teritorijoje esančiuose informaciniuose ženkluose nurodytų saugumo reikalavimų ir (ar) Pirkėjo atstovų nurodymų. Neužtikrinus šio reikalavimo, Pirkėjas pasilieka teisę neįleisti tokio reikalavimo nesilaikiusio asmens į sutartinių įsipareigojimų vykdymo vietą.
  23. Pardavėjas įsipareigoja susipažinti ir laikytis Pirkėjo Tiekėjų etikos kodekso nuostatų (skelbiama viešai: <https://keliuprieziura.lt/apie-mus/viesieji-pirkimai/456>), taip pat užtikrinti, kad jų laikytųsi visi Pardavėjo pasitelkti tretieji asmenys – subtiekėjai, ūkio subjektai, kurių pajėgumais Pardavėjas remiasi, ir kiti susiję asmenys. Pardavėjui tiesiogiai ar veikiant per trečiuosius asmenis pažeidus Tiekėjų etikos kodeksą, Pirkėjas pasilieka teisę įvertinti pažeidimo pasekmes vykdomos Sutarties apimtyje, įskaitant galimybę priimti atitinkamus sprendimus dėl tolimesnio bendradarbiavimo galimybių.
  24. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, atlyginimą.
  25. **Netaikoma.**

1. PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA
   1. Bet kokie fiziniai ar juridiniai asmenys, kuriuos Pardavėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Pardavėju, yra laikomi Pardavėjo agentais. Šių asmenų veiksmai vykdant Sutartį Pardavėjui sukelia tokias pačias pasekmes, kaip jo paties veiksmai. Pardavėjas Sutarties vykdymui pasitelkia šiuos trečiuosius asmenis (subtiekėjus):

|  |  |
| --- | --- |
| **Subtiekėjo pavadinimas ir rekvizitai** | **Sutarties dalis, kuriai pasitelkiamas subtiekėjas** |
| Subtiekėjo pavadinimas ir rekvizitai | Sutarties dalis, kuriai pasitelkiamas subtiekėjas |

* 1. Pardavėjas Sutarčiai vykdyti turi pasitelkti tik tuos subtiekėjus, kurie numatyti Pardavėjo pasiūlyme. Jeigu Pardavėjas šioje Sutartyje numatytų Prekių pardavimui nori samdyti kitą, nei nurodyta pasiūlyme, subtiekėją, jis privalo prieš tai Pirkėjui įrodyti jo patikimumą ir gebėjimą vykdyti paskirtas funkcijas, gauti raštišką Pirkėjo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą pirkimo sąlygose subtiekėjams nustatytiems reikalavimams. Pardavėjas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Pardavėjas Sutarties vykdymo metu savo sutartiniams įsipareigojimams vykdyti pasitelkia kitus nei Pardavėjo pasiūlyme pirkimui nurodytus subtiekėjus, Pardavėjas pasiūlyme pirkimui nurodytus subtiekėjus pakeičia be Pirkėjo žinios arba jeigu Pardavėjas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Pirkėjo raštiško sutikimo, Pardavėjas moka Pirkėjui 5 (penkių) % nuo Sutarties vertės dydžio baudą bei Pirkėjui pareikalavus, nedelsiant privalo atsisakyti tokio subtiekėjo paslaugų.
  2. Pardavėjas negali Sutarties vykdymo metu remtis subtiekėjo ar specialisto, kuris (-ie) yra Pirkėjo darbuotojai, pajėgumais.
  3. Subtiekimas nesukuria sutartinių santykių tarp Pirkėjo ir subtiekėjo. Pardavėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Pardavėjo nuo jokių jo įsipareigojimų pagal Sutartį.
  4. Šiai Sutarčiai gali būti taikoma tiesioginio atsiskaitymo su subtiekėjais galimybė, kuri įgyvendinama šia tvarka:
     1. Pirkėjas ne vėliau kaip per 3 darbo dienas nuo VPĮ 88 str. 4 d. numatytos informacijos gavimo raštu dienos, informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo. Šioje sutartyje nurodoma Pardavėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
     2. Subtiekėjas, prieš pateikdamas sąskaitą Pirkėjui, turi ją suderinti su Pardavėju. Suderinimas laikomas tinkamu, kai subtiekėjo išrašytą sąskaitą-faktūrą raštu patvirtina atsakingas Pardavėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas-faktūras atitinkamai mažina sumą, kurią Pirkėjas turi sumokėti Pardavėjui pagal Sutarties sąlygas ir tvarką. Pardavėjas, išrašydamas ir pateikdamas sąskaitas-faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Pardavėjo patvirtintų sąskaitų-faktūrų sumų.
     3. Tiesioginis atsiskaitymas su subtiekėju neatleidžia Pardavėjo nuo jo prisiimtų įsipareigojimų pagal Sutartį. Nepaisant nustatyto galimo tiesioginio atsiskaitymo su subtiekėju, Pardavėjo Sutartimi numatytos teisės, pareigos ir kiti įsipareigojimai nepereina subtiekėjui.
     4. Jei dėl tiesioginio atsiskaitymo su subtiekėju faktiškai nesutampa Pardavėjo ir subtiekėjo mokėtinos sumos, atsakomybė prieš Pirkėją tenka Pardavėjui ir neatitikimai pašalinami Pardavėjo sąskaita.
     5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą ir atsiskaitymo tvarką.
  5. Atsiradus poreikiui keisti Jungtinės veiklos sutartyje nurodytus partnerius kitais (jeigu Sutartis yra vykdoma pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Pirkėjas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Pardavėjas įrodys Pirkėjui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Pardavėjas gaus Pirkėjo rašytinį sutikimą keisti Jungtinės veiklos partnerius;
     4. Pardavėjas pateiks Pirkėjui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  6. Šiame skyriuje numatytų Pardavėjo įsipareigojimų nesilaikymas yra laikomas esminiu Sutarties pažeidimu.

1. NENUGALIMOS JĖGOS APLINKYBĖS
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybes liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Sutarčiai netaikomas.
3. **SUTARTIES GALIOJIMAS, KEITIMAS IR NUTRAUKIMAS**

* 1. Prekės pristatomos per terminas skaičiais nuo Sutarties įsigaliojimo dienos. Paslaugos teikiamos terminas skaičiais, bet ne ilgiau iki bus nupirkta Paslaugų už Sutarties 2.1.2. punkte nurodytą sumą. Sutartis įsigalioja, kai Sutartį pasirašo abi sutarties Šalys ir galioja iki visiško Sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).
  2. Šalys turi teisę nutraukti šią Sutartį vienašališkai arba abiejų Šalių sutarimu, nesikreipdamos į teismą, Lietuvos Respublikos teisės aktuose numatytais pagrindais ir tvarka.
  3. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pardavėją, nutraukti Sutartį, o Pardavėjas privalo sumokėti Pirkėjui 5 (penkių) % dydžio baudą nuo bendros Sutarties kainos, jeigu Pardavėjas iš esmės pažeidė Sutartį. Pardavėjo padarytas Sutarties pažeidimas laikomas esminiu, kai:
     1. patiektos Prekės neatitinka Sutartyje ir (ar) konkrečiame užsakyme numatytų reikalavimų ir Pardavėjas neištaiso Prekių trūkumų per Sutartyje numatytą terminą;
     2. Pardavėjas pažeidžia Prekių pristatymo ir Paslaugų teikimo terminus;
     3. Pardavėjo kvalifikacija (jeigu Pardavėjo kvalifikacija buvo tikrinama pirkimo dokumentuose nustatyta tvarka) tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;
     4. **Netaikoma.**
     5. Kitais sutartyje numatytais atvejais.
  4. Bet kuri Šalis turi teisę vienašališkai, nesikreipdama į teismą, nutraukti šią Sutartį, apie tai raštu įspėjusi kitą Šalį prieš 30 (trisdešimt) kalendorinių dienų, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
  5. Pardavėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pirkėją prieš 30 (trisdešimt) kalendorinių dienų, jei Pirkėjas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Pirkėjas ne mažiau kaip 2 (du) kartus buvo įspėtas.
  6. Pardavėjas įsipareigoja Sutarties vykdymo metu pranešti Pirkėjui apie bet kokius pasikeitimus, galinčius turėti įtakos Pardavėjo, ir (arba) jo pasitelkto subtiekėjo, ir (ar) ūkio subjektų, ir (ar) siūlomų Prekių (įskaitant jų sudedamąsias dalis, pakuotes) gamintojo ar juos kontroliuojančių asmenų atitikčiai Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus, ir (arba) VPĮ 45 straipsnio 21 dalyje, ir (arba) VPĮ 37 straipsnio 9 dalyje, ir (arba) VPĮ 47 straipsnio 9 dalyje numatytiems reikalavimams. Pirkėjas pasilieka teisę Sutarties vykdymo metu pats patikrinti šių nurodytų asmenų atitiktį aukščiau paminėtiems kriterijams / principams / reikalavimams. Tuo atveju, jei Sutarties galiojimo metu paaiškėja, jog Pardavėjas neatitinka šių kriterijų / principų / reikalavimų ir nustatytų neatitikimų neištaiso per 10 (dešimties) darbo dienų terminą nuo Pirkėjo pranešimo raštu dienos, Pirkėjas įgyja teisę, įspėjęs Pardavėją prieš 5 (penkias) dienas, vienašališkai nutraukti Sutartį, neatlygindamas jokių nuostolių.
  7. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.
  8. Sutarties sąlygos gali būti keičiamos vadovaujantis VPĮ nuostatomis.

1. **GINČŲ SPRENDIMAS**
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
2. **KONFIDENCIALUMAS**
   1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja neterminuotai. Pardavėjas sutinka, kad šios Sutarties sąlygos būtų atskleistos skolų išieškojimo įmonei, jei Pirkėjas nusprendžia kreiptis į tokią įmonę dėl Pardavėjo skolos pagal šią Sutartį išieškojimo.
   2. Šalių įsipareigojimai, susiję su asmens duomenų apsauga:
      1. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu.
      2. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais bei Sutartyje nurodytais asmens duomenų tvarkymo reikalavimais.
      3. Šalys susitaria, jog Sutartimi perduodami Šalių atstovų (vadovų, įgaliotų asmenų ar darbuotojų) asmens duomenys ir (ar) kiti asmens duomenys, kurie bet kuriai iš Šalių tampa žinomi vykdant sutartinius įsipareigojimus, yra naudojami tik tam, kad būtų galima sudaryti ir vykdyti Sutartį, išskyrus atvejus kai asmens duomenys reikalingi teisėtiems Šalių tikslams ir (ar) taikomos teisinės prievolės vykdymui. Šalys negali tvarkyti asmens duomenų bet kokiu kitu nei Sutartyje nurodytu tikslu.
      4. Šalys įsipareigoja taikyti technines ir organizacines priemones užtikrinančias tvarkomų asmens duomenų apsaugą.
      5. Turėti prieigą prie asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus ir kurie yra įsipareigoję užtikrinti tvarkomų asmens duomenų konfidencialumą.
      6. Šalys įsipareigoja nedelsiant informuoti viena kitą apie asmens duomenų saugumo pažeidimus bei užtikrinti duomenų subjektų teises.
      7. Asmens duomenų saugumo pažeidimo atveju ar Šaliai pagrįstai įtariant tokį pažeidimą, tokia Šalis nedelsiant, tačiau bet kokiu atveju ne vėliau nei per 24 val. po to, kai sužinojo apie tai, raštu informuos kitą Šalį ir pateiks informaciją apie galimo pažeidimo pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą kurių ėmėsi, kad būtų pašalintas pažeidimas.
      8. Jei Šaliai kyla nuostoliai dėl kitos Šalies kaltų veiksmų ir (ar) neveikimo tvarkant asmens duomenis, kaltoji Šalis privalo atlyginti kitos Šalies ir duomenų subjektų patirtus nuostolius.
      9. Šalys pasilieka teisę bet kuriuo metu sudaryti atskirą rašytinį susitarimą dėl asmens duomenų tvarkymo siekiant užtikrinti atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.
3. **BAIGIAMOSIOS NUOSTATOS**
   1. Vykdydamos Sutartį, Šalys vadovaujasi Lietuvos Respublikos teisės aktais.
   2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
   3. Esant prieštaravimų tarp Sutarties ir Sutarties priedo „Techninė specifikacija“, Šalys turi vadovautis Sutarties priedu „Techninė specifikacija“. Esant prieštaravimų tarp Sutarties ir kitų jos priedų, Šalys turi vadovautis Sutartimi.
   4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai žemiau nurodytais adresais. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
   5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Pirkėjo atsakingas asmuo, be kita ko, turi teisę raštu duoti Pardavėjo atsakingam asmeniui privalomus su Sutarties vykdymu susijusius nurodymus, pasirašyti sąskaitas-faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Pirkėjo už šios Sutarties vykdymą atsakingas asmuo pareigos, vardas, pavardė , tel. telefono numeris, elektroninio pašto adresas;
      2. Pirkėjo atstovas, atsakingas už Sutarties ir pakeitimų paskelbimą VPĮ nustatyta tvarka - pareigos, vardas, pavardė, tel. telefono numeris, elektroninio pašto adresas;
      3. Pardavėjo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas;
   6. Sutartyje nurodytų baudų ir delspinigių dydis skaičiuojamas nuo sumų be PVM.
   7. Sutartis pasirašoma kvalifikuotais elektroniniais parašais. Pasirašytą Sutartį elektroniniu formatu gaus kiekviena Sutarties Šalis.
4. **PRIEDAI**
   1. Priedas Nr. 1 – Techninė specifikacija.
   2. Priedas Nr. 2 – Pardavėjo pasiūlymas.
   3. Priedas Nr. 3 – Paslaugų Kainos/Įkainių perskaičiavimo tvarka.
   4. Priedas Nr. 4 – Prekių Kainos/Įkainių perskaičiavimo tvarka.
5. ŠALIŲ ADRESAI IR REKVIZITAI

|  |  |  |
| --- | --- | --- |
| **Pirkėjas:** | **Pardavėjas:** | |
|  |  | |
| **Akcinė bendrovė „Kelių priežiūra“** | **Pardavėjo pavadinimas** | |
| Juridinio asmens kodas 232112130 | Juridinio asmens kodas/fizinio asmens gimimo data | |
| PVM mokėtojo kodas LT321121314 | PVM mokėtojo kodas | |
| Savanorių pr. 321C, Kaunas 50120 | Pardavėjo buveinės adresas |
| Tel.: (8-37) 202293 | Tel.: |
| El. paštas: info@keliuprieziura.lt | El. paštas: |
| A.s. LT617044060003560452 | A.s. |
| AB SEB bankas, b.k. 70440 |  |
| **Pirkėjo vardu:** | **Pardavėjo vardu:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Pasirašymo data:**  ***Pirkėjas antspaudo nenaudoja*** | **Pasirašymo data:** |

Sutarties priedas Nr. 3

Paslaugų Kainos/Įkainių **perskaičiavimo tvarka**

1. Kaina/Įkainiai Sutarties galiojimo laikotarpiu gali būti peržiūrima (-i), jeigu Lietuvos Respublikos infliacija pagal suderintą vartotojų kainų indeksą (Vartojimo prekės ir paslaugos), remiantis Lietuvos Respublikos Valstybės duomenų agentūros duomenimis (duomenų šaltinis – <http://www.stat.gov.lt>, Pagrindiniai Lietuvos Respublikos rodikliai), buvo didesnė nei 5,00 proc. arba mažesnė nei -5,00 proc. (t. y. įvyksta nurodyto procento defliacija).
2. Kaina/Įkainiai perskaičiuojama (-i) pagal žemiau pateiktą formulę:

a1 = a x (1 + (I – X)/ 100), kur

a1 – perskaičiuota (-as) Kaina/Įkainis (Eur be PVM)

a – Sutartyje numatyta (-as) Kaina/Įkainis (Eur be PVM) (jei Kaina/Įkainis jau buvo perskaičiuota (-as), tai po paskutinio perskaičiavimo)

X - defliacijos atveju -5,00 proc., infliacijos atveju 5,00 proc.

I = (Ipab – Ipr.) / Ipr x 100, (proc.)

Ipab – indeksuojamo laikotarpio pabaigos indeksas – suderinto vartotojų kainų indekso (Vartojimo prekės ir paslaugos) dydis Kainos/Įkainių perskaičiavimo mėnesį arba kreipimosi dėl Kainos/Įkainių perskaičiavimo išsiuntimo kitai Šaliai datą naujausias Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis.

Ipr – indeksuojamo laikotarpio pradžios indeksas – laikotarpio pradžios datos (mėnesio) Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis. Pirmojo perskaičiavimo atveju – laikotarpio pradžia (mėnuo) yra Sutarties įsigaliojimo dienos mėnuo arba naujausias Lietuvos Respublikos Valstybės duomenų agentūros Sutarties įsigaliojimo dienos mėnesį paskelbtas suderinto vartotojų kainų indekso (Vartojimo prekės ir paslaugos) dydis. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

1. Skaičiavimams indeksų reikšmės imamos **dviejų** skaitmenų po kablelio tikslumu. Apskaičiuotas pokytis (I) tolimesniems skaičiavimams naudojamas suapvalinus iki **dviejų** skaitmenų po kablelio, o apskaičiuota (-as) Kaina/Įkainis „a1“ suapvalinamas iki **dviejų** skaitmenų po kablelio.
2. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo dienos. Kaina/Įkainiai Sutarties galiojimo laikotarpiu galės būti perskaičiuojama (-i) ir keičiama (-i) ne dažniau kaip vieną kartą per 12 (dvylikos) mėnesių laikotarpį.
3. Perskaičiavimas atliekamas nustatytu periodiškumu, praėjus 12 (dvylikai) mėnesių (-iams) nuo Sutarties įsigaliojimo dienos (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (-iams) (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos.
4. Šalis, inicijuojanti Sutarties Kainos/Įkainiųperskaičiavimą, informuoja kitą Šalį raštu apie pageidavimą perskaičiuoti Kainą/Įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties Kainą/Įkainius, egzistavimą.
5. Kainos/Įkainių perskaičiavimas taikomas tik tai Prekių ir (ar) Paslaugų daliai, kuri Pirkėjo dar nebuvo apmokėta. Už Prekes ir (ar) Paslaugas, perduotas ir (ar) suteiktas iki susitarimo dėl Prekių ir (ar) Paslaugų Kainos/Įkainių perskaičiavimo pasirašymo dienos, Pirkėjas apmoka taikant iki tol galiojusią (-ius) Prekių ir (ar) Paslaugų Kainą/Įkainius, o už Prekes ir (ar) Paslaugas, užsakytas po susitarimo pasirašymo dienos, Pardavėjui bus apmokama taikant naują (-us) Prekių ir (ar) Paslaugų Kainą/Įkainius.
6. Perskaičiuota (-i) Kaina/Įkainiai įforminami susitarimu prie šios Sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.
7. Atlikus Kainos perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos 14 punkte numatyta tvarka patikslinama (didėja arba mažėja) pradinė Sutarties vertė (*taikoma tik Kainos perskaičiavimo atveju*).

Sutarties priedas Nr. 4

Prekių Kainos/Įkainių **perskaičiavimo tvarka**

1. Kaina/Įkainiai Sutarties galiojimo laikotarpiu gali būti peržiūrima (-i), jeigu Lietuvos Respublikos infliacija pagal suderintą vartotojų kainų indeksą (Vartojimo prekės ir paslaugos), remiantis Lietuvos Respublikos Valstybės duomenų agentūros duomenimis (duomenų šaltinis – <http://www.stat.gov.lt>, Pagrindiniai Lietuvos Respublikos rodikliai), buvo didesnė nei 2,50 proc. arba mažesnė nei -2,50 proc. (t. y. įvyksta nurodyto procento defliacija).
2. Kaina/Įkainiai perskaičiuojama (-i) pagal žemiau pateiktą formulę:

a1 = a x (1 + (I – X)/ 100), kur

a1 – perskaičiuota (-as) Kaina/Įkainis (Eur be PVM)

a – Sutartyje numatyta (-as) Kaina/Įkainis (Eur be PVM) (jei Kaina/Įkainis jau buvo perskaičiuota (-as), tai po paskutinio perskaičiavimo)

X - defliacijos atveju -2,50 proc., infliacijos atveju 2,50 proc.

I = (Ipab – Ipr.) / Ipr x 100, (proc.)

Ipab – indeksuojamo laikotarpio pabaigos indeksas – suderinto vartotojų kainų indekso (Vartojimo prekės ir paslaugos) dydis Kainos/Įkainių perskaičiavimo mėnesį arba kreipimosi dėl Kainos/Įkainių perskaičiavimo išsiuntimo kitai Šaliai datą naujausias Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis.

Ipr – indeksuojamo laikotarpio pradžios indeksas – laikotarpio pradžios datos (mėnesio) Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis. Pirmojo perskaičiavimo atveju – laikotarpio pradžia (mėnuo) yra Sutarties įsigaliojimo dienos mėnuo arba naujausias Lietuvos Respublikos Valstybės duomenų agentūros Sutarties įsigaliojimo dienos mėnesį paskelbtas suderinto vartotojų kainų indekso (Vartojimo prekės ir paslaugos) dydis. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

1. Skaičiavimams indeksų reikšmės imamos **dviejų** skaitmenų po kablelio tikslumu. Apskaičiuotas pokytis (I) tolimesniems skaičiavimams naudojamas suapvalinus iki **dviejų** skaitmenų po kablelio, o apskaičiuota (-as) Kaina/Įkainis „a1“ suapvalinamas iki **dviejų** skaitmenų po kablelio.
2. Pirmas perskaičiavimas vykdomas ne anksčiau kaip po 6 (šešių) mėnesių nuo Sutarties įsigaliojimo dienos. Kaina/Įkainiai Sutarties galiojimo laikotarpiu galės būti perskaičiuojama (-i) ir keičiama (-i) ne dažniau kaip vieną kartą per 6 (šešių) mėnesių laikotarpį.
3. Perskaičiavimas atliekamas nustatytu periodiškumu, praėjus 6 (šešiems) mėnesių (-iams) nuo Sutarties įsigaliojimo dienos (perskaičiavimas atliekamas bet kurią 6 (šešto) mėnesio dieną) arba praėjus 6 (šešiems) mėnesių (-iams) (perskaičiavimas atliekamas bet kurią 6 (šešto) mėnesio dieną) nuo paskutinio perskaičiavimo dienos.
4. Šalis, inicijuojanti Sutarties Kainos/Įkainiųperskaičiavimą, informuoja kitą Šalį raštu apie pageidavimą perskaičiuoti Kainą/Įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties Kainą/Įkainius, egzistavimą.
5. Kainos/Įkainių perskaičiavimas taikomas tik tai Prekių ir (ar) Paslaugų daliai, kuri Pirkėjo dar nebuvo apmokėta. Už Prekes ir (ar) Paslaugas, perduotas ir (ar) suteiktas iki susitarimo dėl Prekių ir (ar) Paslaugų Kainos/Įkainių perskaičiavimo pasirašymo dienos, Pirkėjas apmoka taikant iki tol galiojusią (-ius) Prekių ir (ar) Paslaugų Kainą/Įkainius, o už Prekes ir (ar) Paslaugas, užsakytas po susitarimo pasirašymo dienos, Pardavėjui bus apmokama taikant naują (-us) Prekių ir (ar) Paslaugų Kainą/Įkainius.
6. Perskaičiuota (-i) Kaina/Įkainiai įforminami susitarimu prie šios Sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.
7. Atlikus Kainos perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos 14 punkte numatyta tvarka patikslinama (didėja arba mažėja) pradinė Sutarties vertė (*taikoma tik Kainos perskaičiavimo atveju*).